成都遨樂詩二十一首 二月二日遊江會寶歷寺
作者：田況
朝代：宋

paragraphs: 昔年張復之來乘寇亂餘。
三春雖宴賞，四野猶艱虞。
遂移踏青會，登舟恣遊娛。
戒備漸解弛，人情悉安舒。
垂茲五十年，材哲不敢踰。
愚來再更朔，遽及仲春初。
綵舵列城隈，畫船滿江隅。
輕橈下奔瀨，縱輿臨精廬。
因思賢守事，所作民乃孚。
慈惠未爲大，大者其忘諸。